Uznesenie Súdneho dvora (deviata komora) zo 7. októbra 2025 – Bursa Română de Mărfuri (Zákonný monopol na sprostredkovateľské služby v odvetví elektrickej energie)
(vec C‑775/23)
„ Návrh na začatie prejudiciálneho konania – Článok 53 ods. 2 a článok 94 Rokovacieho poriadku Súdneho dvora – Požiadavka uvedenia skutkových okolností sporu vo veci samej – Požiadavka uviesť dôvody potreby odpovede Súdneho dvora, ako aj súvislosť medzi ustanoveniami práva Únie, o ktorých výklad sa žiada, a uplatniteľnou vnútroštátnou právnou úpravou – Neexistencia dostatočných spresnení – Neprípustnosť “
1.      Prejudiciálne otázky – Prípustnosť – Nevyhnutnosť predložiť Súdnemu dvoru dostatočne presné údaje o skutkovom a právnom kontexte – Dosah povinnosti v oblasti hospodárskej súťaže – Nedostatočné spresnenie uvedeného kontextu – Zjavná neprípustnosť
(Článok 267 ZFEÚ; Rokovací poriadok Súdneho dvora, článok 53 ods. 2 a článok 94)
(pozri body 23 – 30, 42)
2.      Prejudiciálne otázky – Prípustnosť – Nevyhnutnosť predložiť Súdnemu dvoru dostatočne presné údaje o skutkovom a právnom kontexte – Dosah povinnosti v oblasti základných slobôd – Otázka položená v súvislosti so sporom sústredeným v jednom členskom štáte – Neuvedenie väzby, na základe ktorej by bol požadovaný výklad nevyhnutný pre vyriešenie sporu – Neprípustnosť
(Článok 267 ZFEÚ; Rokovací poriadok Súdneho dvora, článok 53 ods. 2 a článok 94)
(pozri body 31 – 33, 35, 37)
Výrok
Návrh na začatie prejudiciálneho konania podaný rozhodnutím Curtea de Apel Bucureşti (Odvolací súd Bukurešť, Rumunsko) zo 6. októbra 2023 je zjavne neprípustný.